**7. NAPIREND**

**E l ő t e r j e s z t é s**

 **Mindszentkálla Község Önkormányzata Képviselő-testülete**

**2019. november 27-i nyilvános ülésére**

**Tárgy: Szentbékkálla és Mindszentkálla Szennyvíz Társulás, Társulási megállapodás módosítása.**

**Előterjesztő: Csombó Zoltán polgármester**

**Előkészítette: Tóthné dr. Titz Éva aljegyző,**

 **------------------------------ Jogszabállyal nem ellentétes**

 **Előterjesztő aláírása**

 **------------------------------------**

 **Dr. Szabó Tímea jegyző**

Tisztelt Társulási Tanács!

A 2019. évi általános önkormányzati választásokat követően, a Szentbékkálla és Mindszentkálla Szennyvíz Társulásban résztvevő önkormányzatok polgármesterei tekintetében személyi változás történt.

A Társulási megállapodást módosítani szükséges a képviseletben történt változás miatt, valamint a részletezés szerint egyéb változások miatt, ezért a Társulási megállapodás 8.4. pontja alapján: A Társulási Tanács kizárólagos feladat- és hatásköre jelen Társulási megállapodás módosítása, mely határozat hatálybalépéséhez a Társulásban résztvevő települési önkormányzatok képviselő-testületei mindegyikének minősített többséggel hozott döntése szükséges.

A Magyarország helyi önkormányzatairól szóló 2011. évi CLXXXIX. törvény 88.§ (2) bekezdése szerint: „*A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.”*

Tekintettel a jogszabályban és megállapodásban foglaltakra, előkészítésre került a Társulási megállapodás módosítása.

A Társulási megállapodás a következő módosításokat tartalmazza:

1.)A megállapodás I. fejezetében a polgármesterek mint képviselők neve szerepel. Szükséges módosítani az általános választást követően a képviseletre jogosultak nevét. További átvezetést igényel a lakosság száma, a 2019. január 1-i állapotra tekintettel.

2.) A megállapodás a 6.6.a. ponttal egészül ki:

A projekt megvalósítása során időközben hatályba lépett a víziközmű-szolgáltatásról szóló 2011. évi CCIX. törvény (a továbbiakban: víziközmű törvény), mely alapján víziközmű kizárólag az állam és települési önkormányzat tulajdonába tartozhat. A víziközmű törvény 8.§ (1) bekezdése szerint ha a víziközmű nem állami vagy önkormányzati beruházásban jön létre, a beruházó a víziközmű tulajdonjogát a víziközmű üzembe helyezésének időpontjában az ellátásért felelősre átruházza. Tekintettel e jogszabályra a Társulás vagyona átadásra került a 2017. november 28-án kelt Megállapodásban, a 2017. november 30-i Megállapodásban, valamint a 2019. augusztus 05-én kelt megállapodásban.

3.) A magállapodás a 6.7.a. ponttal egészül ki:

 A projekt megvalósítása során időközben hatályba lépett a víziközmű-szolgáltatásról szóló 2011. évi CCIX. törvény (a továbbiakban: víziközmű törvény), mely alapján víziközmű kizárólag az állam és települési önkormányzat tulajdonába tartozhat. A víziközmű törvény 8.§ (1) bekezdése szerint ha a víziközmű nem állami vagy önkormányzati beruházásban jön létre, a beruházó a víziközmű tulajdonjogát a víziközmű üzembe helyezésének időpontjában az ellátásért felelősre átruházza. Tekintettel e jogszabályra a Társulás vagyona átadásra került a 2017. november 28-án kelt Megállapodásban, a 2017. november 30-i Megállapodásban, valamint a 2019. augusztus 05-én kelt megállapodásban.

Az átadást követően a beruházással létrejövő közművagyon a megállapodásokban nevesített arányban az önkormányzatok törzsvagyona.

4.) A 8.5. pont e) pontjában az ülés összehívására a 8 nap helyett 3 nap kerül meghatározásra, az SZMSZ-szel történő harmonizáció alapján.

5.) A megállapodás melléklete a hatályos képviseletre jogosultak aláírásának címpéldányát tartalmazza.

A Társulási megállapodással összhangban a Társulás Szervezeti és Működési Szabályzatának felülvizsgálata is megtörtént. A felülvizsgálat során megállapításra került, hogy annak módosítása nem szükséges.

Kérem a Tisztelt Társulási Tanácsot, hogy az előterjesztést megvitatni és elfogadni szíveskedjenek.

**Határozati Javaslat:**

**Mindszentkálla Község Önkormányzata Képviselő-testülete a Szentbékkálla Mindszentkálla Szennyvíz Társulás Társulási Megállapodását felülvizsgálta.**

**A Képviselő testület az előterjesztésben foglaltakkal egyetért és a Társulási megállapodás módosítását és egységes szerkezetét az előterjesztés szerinti tartalommal elfogadja.**

**A Képviselő-testület felkéri a jegyzőt, hogy a döntést a Társulás Elnöke részére küldje meg.**

**Felelős: Dr. Szabó Tímea jegyző**

**Határidő: azonnal**